Ek het lanklaas so 'n couple ontmoet wat na 9 jaar saam nog steeds so passievol en mal is oor mekaar. Jul borrel behoorlik oor met liefde! Hartjies, hartjies en hartjies was letterlik oral! Alles was so keurig en fyntjies gedoen. Jul is 'n voorbeeld vir baie ander mense! Hoop Disney World was die "cherry" op die koek!
Ek weet sommer hul dag was alles wat hul van gedroom het. Jolene , jy't geblom van die oggend tot die aand en Douwe se onderbaadjie het heeltemaal te styf gesit van die trots!
Wie kon nou weet dat tussen al die dae, maande en weke van reën, reën, reën wat ons die afgelope tyd ervaar het, mens so 'n perfekte dag kon kry! Casa Bella se mooi kerkie, saal en bruidskamer maak dit maklik om 'n gewone dag in 'n sprokiesdag te verander! Duan & Simonne het hierdie spesiale dag saam al hul vriende en familie gevier en dit in 'n onvergeetlike dag verander!